છેલ્લા કેટલાક સમયથી ચીન તાઈવાનના કેટલાક નજીકના દેશોને લાલચ આપી તેમને તાઈવાનથી દૂર કરવામાં સફળ રહ્યું છે. એટલું જ નહીં તેને તાઈવાનની આસપાસ પોતાની સૈન્ય ગતિવિધિઓ પણ ઝડપી બનાવી દીધી છે. ચીને ગત મહિને જ લેટિન અમેરિકાના દેશ અલ સલ્વાડોરને પોતાની તરફ કરી લીધું. આ અગાઉ મે મહિનામાં કેરેબિયન દેશ ડોમિનિકન ગણરાજ્ય અને પનામાએ તાઈવાનનો સાથ છોડી ચીનની સોડમાં ભરાયું હતું. હાલ તાઈવાનમાં માત્ર 17 દેશો સાથે રાજકીય સંબંધો છે, જેમાં 6 તો નાના દ્વિપ છે.